ཟུར་སྣོན་ཡིག་ཆ་༣བཅས་ཡོད་པ་དང༌།ཁྲིམས་ཡིག་འདིའི་དོན་ཚན་ཁག་གི་ནང་དོན་གཙོ་བོ་ཁྲིམས་ཡིག་གི་ཁྱབ་ཚད།ཆེས་མཐོའི་ཁྲིམས་ཞིབ་ཁང་དང༌།ཁྲིམས་ཞིབ་ཁང་འོག་མ་ཁག་གི་ངོ་བོ་དང༌།གྲུབ་ཆ།འགན་དབང༌།ཁྲིམས་ཁོངས་ཁྱབ་ཚད།ཁྲིམས་ཞིབ་པའི་ཐོབ་ཐང༌།འཛིན་སྐྱོང།ཁྲིམས་ཞིབ་ཁང་གོང་འོག་གི་ལས་བྱེད་བསྐོ་གཞག་བཀོད་སྒྲིག་དང་དེ་དག་གི་བླང་དོར་ཐོབ་ཐང་།ཁྲིམས་འཛིན་ཡར་རྒྱས་ཁང༌།གཏུག་བཤེར་བྱ་རིམ།སྣ་ཚོགས།ཁྲིམས་ཡིག་བསྐྱར་བཅོས་ཀྱི་ཆ་རྐྱེན་བཅས་ཀྱི་གནད་དོན་ཞིབ་ཕྲ་འཁོད་ཡོད་པ་དང་།ཁྲིམས་ཡིག་འདིར་ཕྱི་ལོ་༢༠༡༢ཟླ་༧ཚེས་༡༠བར་བསྐྱར་བཅོས་ཐེངས་༦གནང་ཡོད།